**Mestské zastupiteľstvo v Stupave**

Materiál na rokovanie

Mestského zastupiteľstva v Stupave

dňa 31.3.2016

**Informácia o kontrole plnenia uznesení MsZ**

Materiál obsahuje :

1. Návrh uznesenia

2. Prehľad o plnení uznesení

Predkladá:

Mgr. Margita Hricová

hlavná kontrolórka mesta Stupava

Vypracovala :

Mgr. Zuzana Lovíšková

prednostka úradu mesta Stupava

Mgr. Margita Hricová

hlavná kontrolórka mesta Stupava

**Návrh uznesenia:**

Mestské zastupiteľstvo v Stupave **berie na vedomie** informáciu o kontrole plnenia uznesení Mestského zastupiteľstva v Stupave.

**Informácia o kontrole plnenia uznesení MsZ**

## MsZ zo dňa 26.11.2015 – Uznesenie č.147/2015

ukladá prednostke MÚ v spolupráci s oddelením ÚP vypracovať zásady pre odpredaj a prenájom mestských pozemkov žiadateľom podľa najčastejších prípadov žiadostí občanov.

Úloha splnená.

## MsZ zo dňa 4.2.2016 – Uznesenie č.4/2016 v bode A1

ukladá, aby okamžite zabezpečila doplnenie súdnej žaloby podanej v zmysle uznesenia MsZ č.43/2015, tak, aby táto žaloba bola rozšírená o neplatnosť všetkých právnych úkonov, ktorými spoločnosť Polygón Stupava, a. s. previedla vlastníctvo k pozemkom vloženým do jej základného imania Mestom Stupava na obchodné spoločnosti Vardec, s.r.o., SPV69, s.r.o. (resp. nové obchodné meno: Pod kopcami, s.r.o.), AOS Investment, s.r.o., a Hector kapital, s.r.o.

Úloha nesplnená. Podľa MsÚ ide o nevykonateľné uznesenie.

## MsZ zo dňa 4.2.2016 – Uznesenie č.4/2016 v bode A2

ukladá, aby okamžite zabezpečila podanie návrhu na vydanie predbežného opatrenia súdu, ktorým súd zakáže ďalšie prevody a akékoľvek dispozičné úkony s pozemkami, ktoré mesto Stupava vložilo do základného imania spoločnosti Polygón Stupava, a. s.

Úloha nesplnená. Podľa MsÚ ide o nevykonateľné uznesenie.

## MsZ zo dňa 4.2.2016 – Uznesenie č.4/2016 v bode A3

ukladá, aby pripravila a do najbližšieho zasadnutia mestského zastupiteľstva predložila správu o prevodoch pozemkov vložených do základného imania spoločnosti Polygón Stupava, a. s. na rôzne súkromné spoločnosti s ručením obmedzeným predovšetkým s ohľadom na skutočnosti:

1. na ktoré spoločnosti, na základe akých právnych úkonov a za akú odplatu prešlo vlastníctvo k pozemkom vloženým do základného imania Polygón Stupava, a. s.
2. či vedenie mesta malo vedomosť o prevodoch pozemkov a či tieto prevody boli vedením mesta Stupava odsúhlasené,
3. či vedenie mesta má informácie o územných rozhodnutiach, stavebných povoleniach, či konaniach vo veciach posudzovania vplyvov na životné prostredie, ktoré sa týkajú predmetných pozemkov,
4. akým spôsobom chce vedenie mesta v budúcnosti zabezpečiť majetkové záujmy mesta vo vzťahu k pozemkom vloženým do základného imania spoločnosti Polygón Stupava, a. s. .

Úloha splnená.

## MsZ zo dňa 4.2.2016 – Uznesenie č.5/2016 v bode B1

ukladá prednostke MsÚ zabezpečiť vypracovanie Urbanistickej štúdie pre CMZ 1.stupňa, a následne aj „ÚP zóny“ pre CMZ 1.stupňa ako logické dokončenie schvaľovacieho procesu v schválenom „Územnom pláne mesta Stupava, Október 2005“ v znení neskorších zmien a doplnkov (schválené MsZ v roku 2006). Hlavným cieľom riešenia urbanistickej štúdie bude akútne riešenie problémov v CMZ 1. stupňa, t. j. návrh riešenia architektonického vzhľadu budov, formovanie a údržbu fasád a striech a pod., aby boli dodržané a konkretizované všetky regulatívy v zmysle platného UP mesta Stupava.

Úloha čiastočne splnená. MsÚ podal žiadosť spracovateľovi o predloženie cenovej ponuky.

## MsZ zo dňa 4.2.2016 – Uznesenie č.7/2016 v bode C1

ukladá prednostke MsÚ, aby v spolupráci s OZ Via Terra zabezpečila predloženie návrhu prvých úprav v priestore „Malý park“ a to v súlade so zámermi mesta. Priestor bude zároveň slúžiť ako plocha pre oboznámenie verejnosti s celým zámerom „Slávnosti krajiny – Stupava 2020“.

Úloha splnená.

## MsZ zo dňa 4.2.2016 – Uznesenie č.29/2016

ukladá prednostke MsÚ, aby písomne odpovedala na sumár uznesení komisie dopravy a infraštruktúry za rok 2015 a zaujala stanovisko.

Úloha splnená.

## MsZ zo dňa 4.2.2016 – Uznesenie č.30/2016

ukladá prednostke MsÚ predložiť správu o prevodoch jednotlivých pozemkov v Polygóne Stupava a. s. v zmysle súladu týchto prevodov s aktuálne platnými stanovami tejto spoločnosti.

Úloha splnená.

## MsZ zo dňa 4.2.2016 – Uznesenie č.31/2016

ukladá predsedovi komisie majetkovej a legislatívno-právnej, aby v komisii pripravil a do najbližšieho zasadnutia MsZ predložil Dodatok č. 1 k štatútu mesta Stupava, ktorým sa upravia kompetencie mestského zastupiteľstva a primátora mesta pri vydávaní interných normatívnych aktov mesta Stupava.

Úloha splnená.

**Uznesenia s dlhodobým charakterom plnenia úloh:**

Uzn. č. 145/2015 – T: máj 2016

Uzn. č. 5/2016 v bode B1 – T: rok 2016 s predkladaním postupov na jednotlivých MsZ

Uzn. č. 5/2016 v bode B2 – T: júnové zasadanie MsZ

Uzn. č. 7/2016 v bode C2 – T: 30.5.2016

Uzn. č. 28/2016 – T: máj 2016

V Stupave 24.3.2016